ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 17 નવેમ્બરના ભાજપ દ્વારા ઉમેદવારોની પહેલી યાદી બહાર પાડવામાં આવી છે. આ યાદીમાં જામનગર ગ્રામીણની વિધાનસભા સીટ પરના ઉમેદવાર તરીકે રાઘવજીભાઈ પટેલની પસંદગી કરવામાં આવી છે. તો રાઘવજીભાઈ પટેલ વિષે થોડુ જાણીએ. રાઘવજીભાઈનો જન્મ 1 જૂન 1958ના રોજ જામનગરના ધ્રોલમાં થયો હતો. રાઘવજીભાઈ પટેલ સપ્ટેમ્બર 2017માં ભાજપમાં જોડાયા હતા. તે પહેલા તેઓ કોંગ્રેસમાં હતા. તેમણે અહીં કોંગ્રેસને પંચાયતની ચૂંટણીમાં જીત અપાવી હતી.